Το Τμήμα Λογιστικής και Χρηματοοικονομικής του ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ, ΠΑΝΕΠΙΣΤΗΜΙΟΥΠΟΛΗ ΚΑΒΑΛΑΣ γνωστοποιεί σε όσους ενδιαφέρονται να φοιτήσουν στο Πρόγραμμα Μεταπτυχιακών Σπουδών στο αντικείμενο «ΛΟΓΙΣΤΙΚΗ ΚΑΙ ΕΛΕΓΚΤΙΚΗ» ότι παρέχονται οι παρακάτω εναλλακτικές δυνατότητες: **Α) Πλήρους Φοίτησης (Full – Time) διάρκειας 3 εξαμήνων, (2 εξάμηνα με μαθήματα και 1 εξάμηνο για τη διπλωματική εργασία**)

**Β) Μερικής Φοίτησης (Part – Time) διάρκειας 5 εξαμήνων, Γ) Διά Ζώσης – Εξ’ αποστάσεως διδασκαλία, Δ) Διδασκαλία και εκπόνηση διπλωματικής εργασίας στην Ελληνική ή στην Αγγλική γλώσσα (αν υπάρχει μη ελληνόφωνο ακροατήριο).**

Οι ενδιαφερόμενοι μπορούν να **υποβάλλουν σχετική αίτηση κατά το διάστημα από την Παρασκευή 30 Μαΐου έως και την Τρίτη 15 Ιουλίου 2025**.

Η διδασκαλία των μαθημάτων γίνεται Παρασκευή απογευματινές ώρες και Σάββατο πρωινές ώρες. Τα μαθήματα του ΠΜΣ θα ξεκινήσουν στις αρχές του Οκτωβρίου 2025.

Η κατάθεση του φακέλου υποψηφιότητας πραγματοποιείται:

α) ταχυδρομικά (Δημοκρίτειο Πανεπιστήμιο Θράκης – Πανεπιστημιούπολη Καβάλας), Άγιος Λουκάς, 654 04 Καβάλα, υπόψη: Π.Μ.Σ. στη Λογιστική και Ελεγκτική, τηλ.: 2510 462196-197) ή

β) μέσω μηνύματος ηλεκτρονικού ταχυδρομείου (email: secaa@af.duth.gr), όπου θα επισυνάπτονται συγκεντρωτικά όλα τα απαιτούμενα δικαιολογητικά. Παρακαλείσθε όπως ενημερώνετε με μήνυμα ηλεκτρονικού ταχυδρομείου για την κατάθεση του φακέλου υποψηφιότητας. Οι συστατικές επιστολές, αποστέλλονται είτε ταχυδρομικά, είτε με email (secaa@af.duth.gr) από τον εκδότη τους.

Το κόστος\* του Π.Μ.Σ. ανέρχεται στο ποσό **των 3.500 ευρώ** για το σύνολο των 3 εξαμήνων για το πρόγραμμα Πλήρους Φοίτησης ή των 5 εξαμήνων για το πρόγραμμα Μερικής Φοίτησης και καταβάλλεται από τους φοιτητές ως ακολούθως:

Πρόγραμμα Πλήρους Φοίτησης Πρόγραμμα Μερικής Φοίτησης

Εγγραφή του φοιτητή: 500 € ευρώ Εγγραφή του φοιτητή: 500 € ευρώ

Έως 31 Οκτωβρίου 2025: 1.500 € ευρώ Έως 31 Οκτωβρίου 2025: 750 € ευρώ

Έως 28 Φεβρουαρίου 2025: 1.500 € ευρώ Έως 28 Φεβρουαρίου 2026: 750 € ευρώ

Έως 31 Οκτωβρίου 2026: 750 € ευρώ

Έως 27 Φεβρουαρίου 2026: 750 € ευρώ

Στην περίπτωση καταβολής ολόκληρου του ποσού δίνεται έκπτωση 10% και το συνολικό κόστος ανέρχεται στο ποσό των 3.150€.

Η αίτηση των υποψηφίων πρέπει να συνοδεύεται από τα παρακάτω:

Αίτηση υποψηφιότητας συμπληρωμένη και υπογεγραμμένη από τον / την υποψήφιο/α (βλέπε σχετικά εδώ)

Υποβολή των σχετικών δικαιολογητικών

Όσοι υποψήφιοι συμμετέχουν στις εξετάσεις του εαρινού εξαμήνου ή / και στις επαναληπτικές εξετάσεις Σεπτεμβρίου του προπτυχιακού προγράμματος σπουδών που παρακολουθούν, μπορούν να καταθέσουν τώρα την αίτησή τους και μετά το πέρας των εξετάσεων το αντίγραφο πτυχίου που θα πιστοποιεί ότι έχουν ολοκληρώσει επιτυχώς τις σπουδές τους. Οι συνεντεύξεις υποψηφίων φοιτητών θα πραγματοποιηθούν από Τριμελή Επιτροπή Αξιολόγησης μετά από ενημέρωσή τους, στην αίθουσα συνεδριάσεων της Σχολής Διοικητικής Επιστήμης και Λογιστικής (ΣΔΕΛ).

Η γραμματεία δεν μπορεί να κάνει δεκτές αιτήσεις οι οποίες: δεν είναι πλήρεις (πλήρως συμπληρωμένα έντυπα και όλα τα δικαιολογητικά) δεν χρησιμοποιούν τα προβλεπόμενα έντυπα

Όλες οι πληροφορίες για το Πρόγραμμα Μεταπτυχιακών Σπουδών είναι διαθέσιμες στην ιστοσελίδα του Π.Μ.Σ. http://af.duth.gr/ Για περισσότερες πληροφορίες οι ενδιαφερόμενοι μπορούν να απευθύνονται στη Γραμματεία του Π.Μ.Σ. με μήνυμα ηλεκτρονικού ταχυδρομείου στο email: secaa@af.duth.gr ή στο τηλέφωνο 2510-462 196 – 197 (κατά τις ώρες τηλεφωνικής επικοινωνίας Τρίτη-Παρασκευή 11:00-14:00).

O Διευθυντής του ΠΜΣ

Αθανάσιος Μανδήλας Καθηγητής